PN-3 oli segakonstruktsiooniga, kaheistmeline (lendur + vaatleja), dubleeritud juhtimisega, alltiivaline monoplaan lennuk, mille terastorudest kere sõrestikule oli tõmmatud riie. Lennuki keresõrestiku esiosa, alates kabiini esi-istme kohalt, katsid alumiiniumpaneelid. Vabaltkandev tiib oli täielikult puitkonstruktsiooniga ning varustatud allapoole kallutatava spoilerilaadse tagatiivaga.